पाएं अपने शहर की ताज़ा ख़बरें और फ्री ई-पेपरडाउनलोड करें
जिलेभर में शनिवार को दाेपहर बाद अचानक मौसम का मिजाज बदल गया। कुछ जगह बारिश हुई, इसके पहले धूलभरी आंधी चली। वहीं, शाम को भी रुक-रुककर बूंदाबांदी होती रही। इससे सड़कें गीली हो गई, मौसम ठंडा होने के कारण कुछ समय के लिए राहत मिली। लेकिन रात को फिर गर्मी तेज हो गई, ऐसे में लोग परेशान रहे।बारिश और आंधी के साथ ही बिजली गुल हो गई। ऐसे में ग्रामीण परेशान रहे।
कस्बाें में सुबह से गर्मी बढ़ने के साथ साथ मौसम ने दोपहर बाद से अपनी करवट बदल कर कस्बे में थोड़ी ठंडक महसूस करवा दी है और इस भीषण गर्मी से थोड़ी राहत मिली है। सुबह से गर्मी का दौर रहा। फिर अचानक आंधी और हल्की बूंदाबादी से तापमान में गिरावट देखी गई है। नैनवां उपखंड क्षेत्र में शनिवार शाम को मौसम का मिजाज बिगड़ गया।शाम 6 बजे धूलभरी हवा चलने के साथ मामूली बूंदाबांदी हुई। बंबूली और आसपास के गांवाें में देरशाम को तेज हवा चलने के साथ हल्की बरसात हुई। जिससे मौसम सुहाना हो गया। तेज हवा के चलते शादी समाराेह के लगा रखे टेंट उखड़ गए। बरसात होने से किसानों को चारे के ढेरों को ढकने के जतन करने पड़े।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn